# Vitajte v Ubuntu 10.04 LTS!

Projekt Ubuntu je postavený na ideáloch filozofie Ubuntu; že softvér by mal byť dostupný zadarmo, softvérové nástroje by mali byť každému používateľovi k dispozícií v jeho rodnej reči, ľudia by mali mať slobodu prispôsobiť a upraviť si používané programy a nemali by byť obmedzovaní v tom, ako a za akým účelom ich budú používať.

## Ako získať pomoc pri používaní Ubuntu

Je veľa možností, ako získať pomoc pri používaní Ubuntu.

Príručky a dokumentáciu získate vybraním položky "Pomocník" z ponuky hlavného menu Systém. Pomoc tiež môžete nájsť na stránkach Oficiálnej dokumentácie Ubuntu a Komunitou spravovanej dokumentácie (anglicky).

Ak uprednostňujete osobný kontakt, môžete použiť e-mailové konferencie (anglicky), internetové diskusné fóra (anglicky) alebo chat s komunitou na IRC Freenode kanáli: #ubuntu-sk (anglicky na kanáli #ubuntu).

Taktiež je možné získať komerčnú podporu.

## Podieľajte sa na Ubuntu

Komunita Ubuntu je zložená zo softvérových vývojárov, tvorcov dokumentácie, prekladateľov, grafikov a hlavne z ľudí používajúcich Ubuntu vo svojom každodennom živote. Pozývame vás, aby ste sa pripojili k tejto komunite, a tak pomohli prispôsobiť Ubuntu na operačný systém, čo najlepšie spĺňajúci všetky vaše potreby.

Aby ste zistili, ako sa podieľať na zlepšovaní Ubuntu, navštívte stránku Staňte sa súčasťou spoločenstva Ubuntu!