# Tervetuloa Ubuntu 10.04 LTS:n käyttäjäksi

Ubuntu-projekti rakentuu Ubuntu-filosofiassa esitetyille ajatuksille: ohjelmistojen tulee olla ilmaisia, ihmisten täytyy saada käyttää niitä omilla kielillään ja kaikilla tulisi olla vapaus räätälöidä ja muuttaa ohjelmia haluamillaan tavoilla.

## Ohjeiden löytäminen Ubuntuun:

Ubuntun käyttöön voi löytää ohjeita monilla tavoilla.

Ubuntun omiin, monipuolisiin ohjeisiin pääsee käsiksi avaamalla Järjestelmä-valikosta kohdan "Ohjeet ja tuki". Ohjeita löytää suomeksi myös Ubuntu Suomen sivuilta, ja englanniksi viralliselta Ubuntun ohjesivustolta sekä yhteisön tekemistä ohjeista.

Muiden käyttäjien kanssa voi keskustella sähköpostilistoilla (myös suomenkielisiä), Ubuntu Suomen keskustelualueilla, tai yhteisön IRC-kanavilla Freenode-verkossa: #ubuntu (englanninkielinen), #ubuntu-fi (suomenkielinen).

Tarjolla on myös maksullista tukea.

## Osallistuminen Ubuntuun:

Ubuntun yhteisö koostuu ohjelmoijista, ohjeiden kirjoittajista, kääntäjistä, graafikoista sekä tärkeimpänä ihmisistä, jotka käyttävät Ubuntua jokapäiväisessä elämässään. Ubuntun kehittäjät toivottavat jokaisen tervetulleeksi tähän yhteisöön, auttamaan Ubuntun muokkaamisessa sellaiseksi, että se täyttää paremmin tarpeesi.

Tietoja Ubuntun tekemiseen osallistumisesta löydät suomeksi Ubuntu Suomen esittelysivulta ja englanniksi Ubuntu Community Participation -sivulta.