# Us donem la benvinguda a l'Ubuntu 10.04 LTS!

El Projecte de l'Ubuntu es basa en les idees recollides en la filosofia Ubuntu: el programari ha d'estar disponible de forma gratuïta, s'han de poder utilitzar les eines de programari en la pròpia llengua, i s'ha de tenir la llibertat de personalitzar i modificar el programari de la manera que calgui per a adaptar-lo a les necessitats de cadascú.

## Com podeu obtenir ajuda per a l'Ubuntu:

Hi ha moltes maneres d'obtenir ajuda per a l'Ubuntu.

Podeu accedir a les guies i a la documentació de l'Ubuntu si seleccioneu «Ajuda» al menú «Sistema». També trobareu ajuda a la pàgina web de la documentació oficial de l'Ubuntu i a la documentació aportada per la comunitat.

Si preferiu un contacte més personal, podeu fer servir les llistes de correu electrònic, els fòrums de discussió, o xatejar amb la comunitat al canal: #ubuntu-cat de la xarxa d'IRC Freenode.

També podeu obtenir assistència professional de pagament.

## Participeu en l'Ubuntu:

La comunitat de l'Ubuntu està integrada per desenvolupadors de programari, redactors de documentació, traductors, artistes gràfics i, el més important, per gent que fa servir l'Ubuntu en la seva vida quotidiana. Us convidem a unir-vos a aquesta comunitat i a ajudar a perfilar l'Ubuntu, per a transformar-lo en un sistema operatiu que s'adapti millor les vostres necessitats.

Per a informar-vos de com participar-hi, visiteu la pàgina web de la comunitat catalana de l'Ubuntu!